Protestele din Belarus nu se opresc. Zeci de persoane mascate au cerut libertate pentru Roman Protasevici.
Protestatarii din Belarus își ascund fețele ca să nu fie identificați. Părinții lui Protasevici spun că a fost bătut pentru a fi forțat să mărturisească. Logodnica disidentului a fost arestată pentru că avea canal de Telegram.
Reprimarea presei nu oprește protestele din Belarus. Zeci de contestatari ai dictatorului Aleksandr Lukashenko au cerut libertate pentru Roman Protasevici. Ca să nu fie identificați, protestatarii au purtat măști și s-au pozat în pădure. Asta după ce ziaristul arestat a apărut cu vânătăi pe față într-un clip postat de canalele media controlate de putere. Părinții lui sunt siguri că tânărul disident a fost torturat."Are vânătăi pe față care sunt foarte bine acoperite cu machiaj. Dar văd că podul nasului este teșit, se pare că nasul este rupt", a spus Natalia Protasevici, mama jurnalistului.Logodnica lui, Sofia Sapega, a fost și ea arestată pentru două luni și forțată să mărturisească așa-zisa infracțiune într-un clip video."Pe 23.05.2021 zburam în același avion cu Roman Protasevici. De asemenea, eu sunt redactorul canalului de telegram Cartea Neagră a Belarusului, care publică informații despre angajații din ministerul de Interne", a spus Sofia Sapega.